এ বিষয়ে আইসিসি’র প্রধান নির্বাহী কর্মকর্তা ডেভিড রিচার্ডসন বলেন, “উবার একটি বিশ্বব্যাপী স্বীকৃত ব্র্যান্ড এবং আমরা বিশ্বজুড়ে নারীর ক্ষমতায়নে প্রতিশ্রুতিবদ্ধ। খেলা হিসাবে নারীদের ক্রিকেটকে আমরা অনেক দূর এগিয়ে নিতে অঙ্গীকারবদ্ধ। এটি আমাদের কৌশলগুলোর এক ভিত্তি তৈরি করবে যা আগামী বছরের শুরুতে চালু হবে। সত্যিকার অর্থেই এই অংশীদারিত্ব আমাদের পারস্পরিক মূল্যবোধের সাথে মিলে যায়। তাছাড়া উবারের পরিকল্পনাগুলোও চমৎকার এবং আমাদের উদ্যোগের সাথে পরিপূরক। স্পন্সরশিপ বলতে যেমন ধারণা করা হয় সেটা একদম বদলে যাচ্ছে এবং এই অংশীদারিত্ব সেটারই প্রতিফলন। এটি নারীদের ক্রিকেটকে এগিয়ে নিয়ে যাওয়ার, আমাদের খেলাধূলার গল্পকে আরো বিস্তৃতভাবে বলার এবং আমাদের খেলার মধ্যে ভবিষ্যৎ তারকা তৈরি করার একটি যৌথ উদ্যোগ।”